Sopotnica (prítok Hrona)

Sopotnica je nízkotatranský potok na Hornom Pohroní, v severovýchodnej časti okresu Banská Bystrica. Je to pravostranný prítok Hrona a preteká výlučne katastrálnym územím obce Brusno. Vytvára  dlhú Sopotnickú dolinu, na strednom toku je malé rekreačné stredisko.

Charakteristika povodia 
Prevažnú väčšinu povodia tvorí geomorfologický celok Nízke Tatry, podcelok Ďumbierske Tatry, časť Prašivá, na dolnom toku Horehronské podolie, podcelok Lopejská kotlina. Povodie má pretiahly tvar v smere SSZ – JJV. Hydrologicky je Sopotnica vodným tokom III. rádu, prislúchajúceho do úmoria Čierneho mora. Najvyšším bodom povodia je vrch Veľká Chochuľa (), najnižší bod leží v Lopejskej kotline, v mieste ústia do Hrona, v nadmorskej výške  Plocha povodia je , pričom je zaujímavé, že ide o orografické povodie. Plocha hydrologického povodia je väčšia. Dĺžka toku Sopotnice je , spád toku , priemerný sklon toku je 91,8 ‰. Z hľadiska veľkosti a dĺžky prítokov je Sopotnica asymetrická, suma dĺžok pravostranných prítokov je , kým ľavostranných iba . Tok Sopotnice je možné charakterizovať ako bystrinu, t. j. prirodzený tok s malým povodím (do ), s trvalým prietokom a nepravidelným výskytom strmých prietokových vĺn, ktoré prehlbujú koryto, podmieľajú svahové úpätia a vyvolávajú ich zosuv.

Hydrogeologické pomery 
Z hydrogeologického hľadiska tvoria Sopotnicu a jej prítoky v úzkom pruhu pozdĺž tokov štrky fluviálnych nivných sedimentov holocénu. Najvyššie polohy Prašivej (oblasť prameňa) sú budované prašivskými granodioritmi tatrika. Horný tok utvárajú biotitické a muskoviticko-biotitické ruly tatrika. Stredné povodie až nad sútok so Sopotničkou je budované slienitými vápencami. V strednej časti, na jej ľavom brehu v oblasti prítoku Ramžené, je možné nájsť tiež proluviálne a deluviálne sedimenty kvartéru (hliny, zahlinené štrky a hlinito-kamenité sutiny). Na dolnom povodí sa vyskytujú ramsauské dolomity stredného triasu veporika a ich tektonické brekcie.

Opis toku 
Sopotnica pramení v nadmorskej výške  pod hlavným hrebeňom Ďumbierskych Tatier, v skupine Prašivej. Tečie severojužným smerom najprv cez pásmo kosodreviny a následne vstupuje do pásma ihličnatého lesa. Sprava priberá prítok spod Veľkej Chochule (), nasleduje ľavostranný prítok spod Ondrejskej hole () a pravostranný tečúci popod poľovnícku chatu Tajch. Ďalej priberá tri pomenované prítoky, sprava Studenec a Javorinku (pri Chate pod Javorinkou), stáča sa viac na JJV a priberá ľavostranné Ramžené. Potom nasleduje ľavostranný prítok spod Mlynárovej (), ústiaci do Sopotnice v nadmorskej výške  a tok vytvára výraznejší oblúk smerujúci na východ. Pokračuje južným smerom popri chate Úsvit, sprava priberá Sopotničku a za horárňou Sopotnica pomaly vstupuje do Horehronského podolia. Tu pokračuje smerom na JJV prevažne lúčnou krajinou. Napokon preteká ešte obcou Brusno (časť Ondrej nad Hronom) a neďaleko miestneho kostola ústi v nadmorskej výške  do Hrona.

Hydrologické charakteristiky 
Z hľadiska typu režimu odtoku patrí povodie do stredohorskej oblasti so snehovo-dažďovým typom odtoku. Akumulácia prebieha v novembri až marci (na dolnom toku do februára). Vysoká vodnosť je v marci až máji. Najvyšší prietok je v marci až apríli, najnižší v januári a februári. Priemerný špecifický odtok je 20 – 30 l/s/km². V rokoch 1984 – 1997 boli na vodomernej stanici na 7,6 kilometri toku Sopotnica robené merania SHMÚ v Banskej Bystrici. Zistené údaje: priemerný špecifický odtok v povodí bol 27,4 l/s/km², najviac vody odtečie z povodia v mesiacoch apríl – jún. Priemerná výška vodnej hladiny predstavovala za sledované obdobie .

Prítoky 
 Ľavostranné: tri krátke prítoky prameniace západne od Ondrejskej hole (1 591 m n. m.), Ramžené, prítok prameniaci na južnom svahu Mlynárovej (1 312 m n. m.)
 Pravostranné: prítok z východného svahu Veľkej Chochule (1 753,2 m n. m.), prítok z juhovýchodného svahu Veľkej Chochule, prítok zjužného svahu Veľkej Chochule, Studenec, Javorinka, krátky prítok z VJV svahu Holice (1 340,6 m n. m.), Sopotnička, Potôčik

Pomenované prítoky sú bližšie charakterizované:
 Studenec je prvým významnejším prítokom, pramení medzi vrchmi Prašivá () a Malá Chochuľa () v nadmorskej výške  Má dĺžku .
 Javorinka je druhý pravostranný prítok v poradí, pramení na juhovýchodnom úpätí Prašivej () v nadmorskej výške  Jeho dĺžka je .
 Ramžené je jediným významným ľavostranným prítokom, pramení na južnom svahu Chabenca () v nadmorskej výške  Ľudovo sa nazýva Ramženô a meria .
 Sopotnička je najvýznamnejším prítokom Sopotnice. Pramení na juhovýchodnom svahu Holice () v nadmorskej výške  a do Sopotnice ústi v nadmorskej výške  Má dĺžku .
 Potôčik je pravostranným prítokom v nadmorskej výške  Zvláštnosťou tohto toku je, že v letnom období vo svojej  hornej časti stráca vodu, ktorá sa objavuje na jar a po výdatných dažďoch.

Pozoruhodnosť 
V priepustnom vápencovom podloží pod oblasťou Požarina preteká voda do susednej dolinky. Vody Sopotnice tu vyvierajú v nadmorskej výške okolo  a sú zachytené do rezervoára. Tieto vody vytvárajú asi  dlhý tok nazývaný Gregorov potok, miestni obyvatelia ho poznajú pod názvom Vyvieranica alebo aj Vyvieračka. Sopotnica a prítok Studenec boli v minulosti známe rozňovaním dreva.

Referencie 

Potoky na Slovensku
Povodie Hrona
Vodné toky v Ďumbierskych Tatrách
Vodné toky v Horehronskom podolí
Vodné toky v okrese Banská Bystrica